**Z Á P I S N I C A**

**zo zasadnutia komisie podnikateľskej činnosti a cestovného ruchu pri MsZ**

**v Šamoríne dňa 12.04.2023**

**Prítomní:** Mgr. Henrieta Balheimová, Ing. Tibor Duducz, PhDr. János Hushegyi, Viktoria Medík, Mgr. Ilona Pirk, Mátyás Szinghoffer, JUDr. Miroslava Hargašová

**P r o g r a m :**

1. **Predstavenie nových členov komisie**
2. **Oznámenie o výsledkoch vybavenia podnetu VOP - VZN č. 5/2013 o pravidlách času predaja v obchode a času prevádzky služieb na území mesta Šamorín**
3. **Smerové tabule pre podnikateľov**
4. **Notifikácie občanom – zmeny**
5. **Park partnerských miest**
6. **Cenník na krátkodobý prenájom budovy amfiteátra v Pomle**
7. **Rôzne**

**K bodu 1)**

Predsedníčka komisie predstavila ostatným členom nových členov komisie.

**K bodu 2)**

Členovia komisie boli oboznámení s výsledkami vybavenia podnetu a výzve na prijatie opatrení verejného ochrancu práv ako aj o obsahu podnetu a návrhoch na zmenu VZN č. 5/2013 o pravidlách času predaja v obchode a času prevádzky služieb na území mesta Šamorín. Zatiaľ členovia nevidia potrebu skrátiť otváraciu dobu jednotlivých prevádzok v meste, a súhlasia s tým, aby sa prípadné ustanovenia VZN, ktoré nie sú aktuálne dali do poriadku.

**K bodu 3)**

Členom komisie bola predložená žiadosť miestneho podnikateľa o umiestnenie smerových tabúľ vedúcich k jeho prevádzke. Členovia komisie sa zhodli, že neodporúčajú uvedenej žiadosti vyhovieť, aj z dôvodu, že dnes fungujú rôzne mobilné navigácie a zaplaviť mesto ďalším množstvom smerovacích tabuliek nie je žiadúce. Bolo by potrebné zistiť koľko tabuliek je osadených na stĺpoch/verejnom osvetlení a za akých podmienok sú tam umiestnené, resp. či všetci majú súhlas mesta resp. platia za ich umiestnenie.

**K bodu 4)**

Členovia komisie sa opakovane vyjadrili k notifikácii občanom – aplikácia SOM: niektorým uvedená aplikácia riadne funguje a považujú ju za dostatočnú, niektorým stále nefungujú nastavené notifikácie. Niektoré požadované zmeny v aplikácii už boli vykonané ale ešte stále je potrebné niektoré zapracovať, predpokladá sa, že do konca apríla by to malo byť urobené.

**K bodu 5)**

Predsedníčka informovala členov komisie o miestnej obhliadke na mieste, kde by sa mal vybudovať Park partnerských miest. Krajinný inžinier urobí konkrétne návrhy, ktoré prerokujú na najbližšom zasadnutí komisie a vyberú vhodnú úpravu parku.

**K bodu 6)**

Členom komisie bol predložený návrh nového cenníka na krátkodobý prenájom budovy amfiteátra v lesoparku Pomle. Členovia prerokovali cenník bez výhrad.

**K bodu 7)**

p. Medík navrhla, nakoľko sa aj tento rok plánuje s akciou – Kvitnúci Šamorín, aby členovia prerokovali podmienky a termíny konania, tiež informovala na možnosť propagácie aj ostatných aktivít týkajúcich sa zveľaďovania životného prostredia v našom meste na stránke kvitnúci Šamorín.

p. Szinghoffer sa informoval, či by bolo možné osadiť nejaké lavičky na nábreží Dunaja.

Ďalej bol predložený návrh na oživenie mestského trhoviska aj niektorý deň v týždni. Členovia sa predbežne zhodli na prvej strede v mesiaci, ale bude potrebné uvedené prerokovať so správcom trhoviska.

Keďže ďalšie návrhy na prerokovanie predložené neboli predsedníčka poďakovala prítomným za ich aktívnu účasť a rokovanie ukončila.

Mgr. Henrieta Balheimová

predsedníčka komisie

Zapísala: JUDr. Hargašová